La Akademio refunkciigas sian retejon
#000000
La unuan fojon post decembro 2014 en la oficiala retejo de la Akademio aperis novaĵo. Post multjara stagno la retejo denove estas aktualigata. Ankaŭ la enhavo de la intertempa provizora retejo estis movita tien, sed ankoraŭ ne facile troveblas.
#000001
La nefunkciado de la oficiala retejo estis unu el la kialoj por la demisio de la prezidanto de la Akademio de Esperanto, Christer Kiselman, en decembro 2015. Tiam la retejo jam de jaro ne estis ĝisdatigata pro kunlabor-problemoj.
#000003
La pli frua retejestro, Bertilo Wennergren, estis transdoninta la dosierojn kaj datumbazojn al alia persono elektita de la estraro, sed neniu prenis respondecon pri la ĝisdatigoj de la oficiala retejo.
#000004
Fine, en 2017, oni kreis paralelan, vikipediecan retejon de la Akademio sub la adreso Akademio.info. Tiu retejo estis sporade ĝisdatigata, sed tute aparta de la oficiala retejo. Intertempe Akademio.info ĉesis funkcii, sed tio ne signifas, ke la enhavo de la retejo malaperis. Ĝi estis konservita kaj nun estas transmetita al la oficiala retejo de la Akademio.
#000005
La 4-an de novembro 2020 estis dissendita oficiala informo de la Akademio pri la starigo de nova komisiono pri komunikado. Tiu komisiono havas la taskon ”prilabori ĉiujn teĥnikajn solvojn por komuniki al la publiko la rezultojn de nia agado. Tio evidente inkluzivos la retejon, sed ne nur”.
#000006
Laŭ la komuniko, la retejo de la Akademio dum la ”pasintaj monatoj” trairis krizan periodon, sed pro agado de pluraj personoj eblis eviti la riskon perdi la tutan retejon. La enhavo estis transmetita al servilo de Esperantic Studies Foundation.
#000007
Pri plibonigo de la retejo nun okupiĝos la nova komisiono, kies direktoro estas akademiano Lee Miller. Kiel retejestro estis elektita Jorge Rafael (”Rafa”) Nogueras, kiu ne estas membro de la Akademio, sed fariĝis oficiala kunlaboranto. Ĝuste li jam prizorgis la transmeton de la tuta enhavo al nova, findinda servilo.
#000008
– La unua paŝo estis konservado, kaj tio postulis multe da tempo kaj energio. Nun ni povos pli trankvile atenti plibonigojn kaj ĝustigojn de la aranĝo kaj funkciado. Teni ĉion ĝisdata estos alia defio. Rafa kaj mi iom post iom klopodos plibonigi la aranĝon de la retejo kaj faciligi trovadon de materialo en la ĝusta fako. Tamen, pri refarado de la ĝenerala aspekto kaj enhavo mi ne havas aktualan planon, klarigas Lee Miller responde al demando de Libera Folio.
#000009
Nova socia retejo nur por esperantistoj
#000011
Finfine! Estis iom senesperiga vidi ke la lasta "aktualaĵo" estas de 2013...
#000012
Ni planas movi tiun liston de "malnovaj novaĵoj" al la nova fako "Novaĵoj", por ke ili ne estu la unua impreso al iu kiu vizitas la retejon.
#000013
Bela poemo, sed mi ne vidas rilaton al la temo de la Akademia retejo.
#000014
Aspirantaj esperantaj "poetoj" bv. atenti tiun fakton, kiu savos ilin (kaj nin) de embarasoj.
#000016
Ne, la esperantistaro estu same nacio de poetoj!
#000017
Mi ĵus volis skribi tion.
Oni devas tion kanti je la melodio de Gaudeamus igitur.
Fakte mi iam inter 2005 kaj 2008 partoprenis en ĝardena festo en Poznano, kie Michel DucGoninaz kantis tion. 🙂
#000019